DIE EERSTE BOEK VAN MOSES, GENOEM 



GENESIS 



Die skepping. Die werk van die ses dae. 
Die rus van die sewende dag. 

1IN die ''begin het God die hemel 
en die aarde geskape. 

2 En die aarde was *woes en leeg, en 
duisternis was op die wereldvloed, en 
die Gees van God het gesweef op die 
waters. 

3 En God het gese: 'Laat daar lig 
wees! En daar was lig. 

4 Toe sien God dat die lig goed was. 
En God het skeiding gemaak tussen 
die lig en die duisternis; 

5 en God het die lig dag genoem, en 
die duisternis het Hy nag genoem. 
En dit was aand en dit was more, die 
eerste dag. 

6 En God het gese: Laat daar 'n 
uitspansel wees tussen die waters, en 
laat dit skeiding maak tussen waters 
en waters. 

7 God het toe die uitspansel gemaak 
en die waters wat onder die uit- 
spansel is, geskei van die waters wat 
bo die uitspansel is. En dit was iso. 

8 En God het die uitspansel hemel 
genoem. En dit was aand en dit was 
more, die tweede dag. 

9 En God het gese: ^l^at die waters 
onder die hemel hulle op een plek 
versamel, sodat die droe grond sig- 
baar word. En dit was so. 

10 En God het die droe grond aarde 
genoem, en die versameling van die 
waters het Hy see genoem. Toe sien 
God dat dit goed was. 

11 En God het gese: Laat die aarde 
voortbring grasspruitjies, plante wat 
saad gee en home wat, volgens hulle 
soorte, vrugte dra, waarin hulle saad 
is, op die aarde. En dit was so. 

12 Die aarde het voortgebring gras- 
spruitjies, plante wat saad gee vol- 
gens hulle soorte en home wat vrugte 
dra, waarin hulle saad is, volgens 
hulle soorte. Toe sien God dat dit 
goed was. 

13 En dit was aand en dit was more, 
die derde dag. 

14 En God het gese: Laat daar ligte 
wees aan die uitspansel van die 
hemel, om skeiding te maak tussen 
die dag en die nag; en laat hulle dien 
as tekens sowel vir vaste tye, asook vir 
dae sowel as jare. 

15 Laat hulle ook dien as ligte aan 
die uitspansel van die hemel om lig te 
gee op die aarde. En dit was so. 

16 God het toe '^die twee groot ligte 
gemaak: die groot lig om te heers oor 
die dag en die klein lig om te heers 
oor die nag; ook die sterre. 

17 En God het hulle aan die uit- 
spansel van die hemel gestel om lig te 
gee op die aarde 

18 en om te 'heers oor die dag en 
oor die nag en om skeiding te maak 
tussen die lig en die duisternis. Toe 
sien God dat dit goed was. 

19 En dit was aand en dit was more, 
die vierde dag. 

20 En God het gese: Laat die waters 
wemel met 'n gewemel van lewende 
wesens, en laat die voels oor die 
aarde vlieg langs die uitspansel van 
die hemel. 

21 En God het die groot seediere 
geskape en al die lewende wesens wat 
beweeg, waar die waters van wemel, 
volgens hulle soorte; en al die ge- 
vleuelde voels volgens hulle soorte. 
Toe sien God dat dit goed was. 

22 ^En God het hulle geseen en 
gese: Wees vrugbaar en vermeerder 
en vul die waters in die see, en laat 
die voels op die aarde vermeerder. 

23 En dit was aand en dit was more, 
die vyfde dag. 

24 En God het gese: Laat die aarde 
lewende wesens voortbring volgens 
hulle soorte: vee, kruipende diere en 
wilde diere van die aarde volgens 
hulle soorte. En dit was so. 

25 En God het die wilde diere van 
die aarde gemaak volgens hulle soorte 

en die vee volgens hulle soorte en al 
die diere wat op die grond kruip, 
volgens hulle soorte. Toe sien God 
dat dit goed was. 

26 En God het gese: ^Laat Ons 
mense maak na ons beeld^ na ons 
gelykenis, en Maat hulle heers oor die 
visse van die see en die voels van die 
hemel en die vee en oor die hele 
aarde en oor al die diere v^at op die 
aarde kruip. 

27 En God het die mens geskape na 
sy beeld; na die beeld van God het 
Hy horn geskape; ^man en vrou het 
Hy hulle geskape. 

28 En God het hulle geseen, en God 
het vir hulle gese: ^Wees vrugbaar en 
verrneerder en vul die aarde, onder- 
werp dit en heers oor die visse van 
die see en die voels van die hemel en 
oor al die diere wat op die aarde 
kruip. 

29 Verder het God gese: Ek gee nou 
aan julle al die plante wat saad gee, 
wat op die hele aarde is, en al die 
borne waar boomvrugte aan is, wat 
saad dra. Dit sal julle ''voedsel wees. 

30 Maar aan al die diere van die 
aarde en al die voels van die hemel en 
al die kruipende diere op die aarde, 
waarin 'n lewende siel is, gee Ek al die 
groen plante as voedsel. En dit was so. 

31 Toe sien *God alles wat Hy 
gemaak het, en — dit was baie goed. 
En dit was aand en dit was more, die 
sesde dag. 

2 SO is dan voltooi die hemel en 
die aarde met hulle ""ganse leer- 
mag. 

2 En God het "op die sewende dag 
sy werk voltooi wat Hy gemaak het, 
en op die sewende dag gerus van al sy 
werk wat Hy gemaak het. 

3 En God het die sewende dag 
geseen en dit geheilig, omdat Hy 
daarop gerus het van al sy werk wat 
God geskape het deur dit te maak. 

Skepping van die man en die vrou. 
Eden. 

4 DIT is die geskiedenis van die 
hemel en die aarde toe hulle geskape 
is. Die dag toe die Here God die 
aarde en die hemel gemaak het, 

5 was daar nog geen struike in die 

veld op die aarde nie, en geen plante 
van die veld het nog uitgespruit nie; 
want die Here God het nog nie laat 
reen op die aarde nie, en daar was 
geen mens om die grond te bewerk 
nie. 

6 Maar 'n mis het opgetrek uit die 
aarde en die hele aardbodem bevog- 
tig. 

7 En die Here God het die mens 
geformeer uit die 'stof van die aarde 
en in sy neus "^die asem van die lewe 
geblaas. So het dan die mens 'n 
lewende siel geword. 

8 Ook het die Here God 'n tuin 
geplant in Eden, in die Ooste, en 
daar aan die mens wat Hy geformeer 
het, 'n plek gegee. 

9 En die Here God het allerhande 
bome uit die grond laat uitspruit, 
begeerlik om te sien en goed om van 
te eet; ook ^die boom van die lewe in 
die middel van die tuin, en die boom 
van die kennis van goed en kwaad. 

10 En daar het 'n rivier uit Eden 
uitgegaan om die tuin nat te maak; 
en daarvandaan is dit verdeel en het 
vier lope geword. 

11 Die naam van die eerste is die 
'Pison. Dit is hy wat om die hele land 
^Hawila loop waar die goud is. 

12 En die goud van die land is goed. 
Daar is ook balsemgom en 'oniks- 
steen. 

13 En die naam van die tweede 
rivier is die Gihon. Dit is hy wat om 
die hele land Kus loop. 

14 En die naam van die derde rivier 
is die Hiddekel. Dit is hy wat oos van 
Assur loop. En die vierde rivier is die 
Frat. 

15 Toe het die Here God die mens 
geneem en hom in die tuin van Eden 
gestel om dit te bewerk en te bewaak. 

16 En die Here God het aan die 
mens bevel gegee en gese: Van al die 
bome van die tuin mag jy vry eet, 

17 maar van die boom van die 
kennis van goed en kwaad, daarvan 
mag jy nie eet nie; want die dag as jy 
daarvan eet, sal jy sekerlik sterwe, 

18 Ook het die Here God gese: Dit 
is nie goed dat die mens alleen is nie. 
Ek sal vir hom 'n hulp maak wat by 
hom pas. 

19 En die Here God het uit die 

aarde geformeer al die diere van die 
veld en al die voels van die hemel en 
hulle na die mens gebring om te sien 
hoe hy hulle sou noem. En net soos 
die mens al die lewende wesens 
genoem het, so moes hulle naam 
wees. 

20 So het die mens dan name gegee 
aan al die vee en aan die voels van die 
hemel en aan al die wilde diere van 
die veld, maar vir die mens het hy 
geen hulp gevind wat by horn pas nie. 

21 Toe het die Here God 'n '^diepe 
slaap op die mens laat val; en terwyl 
hy slaap, het Hy een van sy ribbebene 
geneem en die plek daarvan met 
vlees toegemaak. 

22 En die Here God bou die rib wat 
Hy van die mens geneem het, tot 'n 
vrou en bring haar na die mens. 

23 Toe se die mens: Dit is nou 
eindelik been van my gebeente en 
vlees van my vlees. Sy sal mannin 
genoem word, want sy is uit die man 
geneem. 

24 Daarom sal die man sy vader en 
moeder verlaat en sy vrou aankleef. 
En hulle sal een vlees wees. 

25 En hulle was altwee naak, die 
mens en sy vrou, maar hulle het hul 
nie geskaam nie. 

Sonde en veroordeling van die mens. 
Die eerste belofte. 

3 MAAR die ^slang was ^listiger as 
al die diere van die veld wat die 
Here God gemaak het. En hy se vir 
die vrou: Is dit ook so dat God gese 
het: Julie mag nie eet van al die bome 
van die tuin nie? 

2 En die vrou antwoord die slang: 
Van die vrugte van die bome in die 
tuin mag ons eet, 

3 *maar van die vrugte van die 
boom wat in die middel van die tuin 
is, het God gese: Julie mag daarvan 
nie eet nie en dit nie aanroer nie, 
anders sal julle sterwe. 

4 Toe se die slang vir die vrou: Julle 
sal gewis nie sterwe niej 

5 maar God weet dat as julle daar- 
van eet, julle oe sal oopgaan, sodat 
julle soos God sal wees deur goed en 
kwaad te ken. 

6 Toe sien die vrou dat die boom 
goed was om van te eet en dat hy 'n 

lus was vir die oe, ja, 'n boom wat 'n 
mens kan begeer om verstand te 
verkry; en ay neem van sy vrugte en 
''eet en gee ook aan haar man by 
haar, en hy het geeet. 

7 Toe gaan altwee se oe *oop, en 
hulle word gewaar dat hulle naak is; 
^en hulle het vyeblare aanmekaarge- 
werk en vir hulle skorte gemaak. 

8 En hulle het die stem van die 
Here God gehoor terwyl Hy wandel 
in die tuin in die aandwindjie; en die 
mens en sy vrou het hulle verberg vir 
die aangesig van die Here God 
tussen die bome van die tuin. 

9 Toe roep die Here God na die 
mens en se vir hom: Waar is jy? 

10 En hy antwoord: Ek het u geruis 
gehoor in die tuin en gevrees, want 
ek is naak; daarom* het ek my ver- 
berg. 

1 1 En Hy se: Wie het jou te kenne 
gegee dat jy naak^s? Het jy geeet van 
die boom waarvan Ek jou beveel het 
om nie te eet nie? 

12 En die mens antwoord: 'Die 
vrou wat U gegee het om by my te« 
wees, sy het my van die boom gegee,? 
en ek het geeet. , 

1 3 Daarop se die Here God aan die 
vrou: Wat het jy nou gedoen? En die 
vrou antwoord: Die„ slang het my 
bedrieg, en ek het geeet. 

14 Toe se die Here God aan die 
slang: Omdat jy dit gedoen het, is jy 
vervloek onder.al die vee en al die 
diere van die veld. Op jou buik moet 
jy seil, en ''stof moet jy eet al die dae 
van jou lewe. 

15 En 'Ek sal vyandskap stel tussen 
jou en die vrou, en tussen jou saad en 
haar saad. ^Hy sal jou die kop 
vermorsel, en jy sal hom in die hak- 
skeen byt. 

16 Aan die vrou het Hy gese: Ek sal 
grootliks vermeerder jou moeite en 
jou swangerskap; met smart sal jy 
kinders baar; en na jou man sal jou 
begeerte wees, en hy sal oor jou 
^heers. 

17 En aan die mens het Hy gese: 
Omdat jy geluister het na die stem 
van jou vrou en van die boom geeet 
het '"waarvan Ek jou beveel het om . 
nie te eet nie — "vervloek is die aarde 
om jou ontwil; "met moeite sal jy 

daarvan eet al die dae van jou lewe. 

18 Ook sal dit vir jou dorings en 
distels voortbring; en jy sal die plante 
van die veld eet. 

19 In die sweet van jou aangesig sal 
jy brood eet totdat jy terugkeer na die 
aarde, want daaruit is jy geneem. 
^Want stof is jy, *en tot stof sal jy 
terugkeer. 

20 En die mens het sy vrou Eva 
genoem, omdat sy moeder geword 
het van alles wat lewe. 

21 En die Here God het vir die 
mens en sy vrou rokke van vel 
gemaak en hulle dit aangetrek. 

22 Toe se die Here God: Nou het 
die mens geword soos een van Ons 
deur goed en kwaad te ken. As hy 
nou maar nie sy hand uitsteek ^en 
ook van die boom van die lewe neem 
en eet en lewe in ewigheid nie! 

23 Toe stuur die Here God hom 
weg uit die tuin van Eden om die 
grond te bewerk waaruit hy geneem 
is. 

24 So het Hy dan die mens weg- 
gedrywe en gerubs aan die oostekant 
van die tuin van Eden laat woon, met 
die swaard wat vlam en flikker, om 
die toegang tot die boom van die 
lewe te bewaak. 

